จะตั้งครรภ์ไหม แล้วมีอาการเจ็บเต้านม ท้องอืดมากๆ ไม่สบายตัว ตอนนี้าการเหมือนคนตั้งครรภ์ไหม
สวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%แต่อย่างไรก็ตามเป็นวิธีการคุมกำเนิดที่มีประสิทธิภาพต่ำเมื่อเทียบกับวิธีอื่นๆ จึงไม่ควรใช้บ่อยๆค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น หรือถ้าไม่สบายใจสามารถตรวจได้เลย ให้ผลบวกได้ 10-14 วันหลังมีการปฏิสนธิและถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ